google/wiki40b huggingface dataset:
Serenje

Serenje er en by i Serenjedistriktet i Zambia, beliggende like ved Great North Road og TAZARAjernbanen. Serenje er en også stasjon på TAZARA. Serenje ligger omtrent 191 km fra Kapiri Mposhi på Great North Road. Distriktet vest for Serenje er Mkushi. Like ved ligger Mulembo Falls.

Oversikt

Befolkningen i Serenje lever av jordruk. Hele området har rik jord og tykk skog. Den økonomske utviklingen i Zambia syes å ha oversett denne landlige utpost.
Urbefolkningen i Serenje er Lalastammen hvis opprinnelige språk var Lala. Lala, i likhet med de fleste språk i Copperbeltet og Zambias sentrale provinser tilhører Bembaspråket. Lala-folket, i likhet med de fleste etniske grupper i de nordlige og nordvestlige deler av Zambia sies å nedstamme fra Luba-Lunda-kongedømmet i Den demokratiske republikken Kongo.
Serenje-distriket er sammensatt av flere stammedømmer, disse er Muchinda, Muchinka, Chisomo, Serenje, Kabamba, Mailo og Chibale.

Transport

I 2015 ble det forslått en jernbaneforbindelse fra Chipata til Malawi.
August Zaleski

Bakgrunn

Han var utdannet historiker og økonom og trådte inn i utenrikstjenesten i 1918 som sendemann til Bern.  Fra 1919 til 1926 tjenestegjorde han i Hellas og Italia. Etter Józef Piłsudskis statskupp 12. mai 1926 ble han utnevnt til utenriksminister og innehadde denne stillingen frem til 1932. Fra 1935 til 1939 var han styreformann i den polske handelsbanken.
Mellom 1939 og 1941 var han utenriksminister i den polske eksilregjeringen, men trådte tilbake i protest mot Władysław Sikorskis samarbeid med Sovjetunionen. Fra 1943 til 1945 var han sjef for eksilpresidentens kontor.

President i eksil

Etter at Władysław Raczkiewicz døde i 1947 overtok han vervet som polsk eksilpresident. I henhold til forfatningen kunne han bare sitte to perioder på syv år hver og skulle altså gått av i 1961. Han hadde sogar forpliktet seg til å gå av i 1954 og overlate presidentembedet til general Kazimierz Sosnkowski. Zaleski vegret seg imidlertid for å gå av, og forble president til sin død i 1972. Mange eksilpolakker regnet dette som ulovlig, og det ble opprettet et «triumvirat», Rada Trzech (bestående av Edward Raczyński, Władysław Anders og Tomasz Arciszewski), til å utøve presidentembedet til Zaleski gikk av. I omkring tyve år gjorde både Zaleski og «triumviratet» krav på å representere den lovlige presidentmakten.
Blant hans etterlatte papirer ble det funnet to motstridende utnevnelser av etterfølgere: Et dokument utnevnte Stanisław Ostrowski, et annet, som muligens var forfalsket, Juliusz Nowina-Sokolnicki. «Triumviratet» aksepterte utnevnelsen av Ostrowski og oppløste seg selv.
Östavall

Östavall er et tettsted i Ånge kommune i Västernorrlands län i landskapet Medelpad i Sverige. I 2010 hadde tettstedet 222 innbyggere.
Boston Public Library

Boston Public Library er et kommunalt bibliotek i Boston, Massachusetts, USA, grunnlagt i 1848. Boston Publicl Library er også bibliotek for Staten Massaíchusetts (tidligere The Library of last Recourse ) Alle voksne beboere i byen og staten har rett til låne og drive forskning i bibliotekets lokaler. Biblioteket mottar statlig støtte. Boston Public Library inneholder ca 23 millioner enheter, bøker i alle formater, inkludert DVD-er, CD-er, kart, noter, mikrofilm, manuskripter, bilder og andre visuelle enheter. samt elektroniske ressurser, noe som gjør biblioteket til det det tredje største offentlige bibliotek i USA bare bak  Library of Congress (med 160 millioner enheter ) og New York Public Libyrary (med 53 millioner enheter ), i henhold til American Library Association. I regnskapsåret 2014 hadde biblioteket over 10 000 programmer. Alt gratis for publikum, og biblioteket lånte ut 3,7 millioner enheter .

Oversikt

I henhold til sitt nettsted har Boston Public Library en samling på over 23,7 millioner enheter, som gjør det til et av de største kommunale bibliotek i USA. Det store flertallet av samlingen, over 22,7 millioner bøker finnes i den sentrale forskningssvdelingen. Fra juli 2012 til juni 2013, var det årlige utlånet 3,69 millioner enheter. På grunn av den betydningen biblioteket har for forskning, er Boston Public Library medlem av Association of Research Libraries (ARL), en non-profit organisasjon som omfatter forskningsbibliotekene i Nord-Amerika. The New York Public Library er det eneste andre offentlige bibliotek som er medlem av ARL. Biblioteket har etablert samlinger basert på emner som Bostons historie, borgerkrigen, irsk historie, etc. I tillegg har biblioteket både føderale og statlige offentlige dokumenter deponert.
Inkludert i BPL forskningssamling er mer enn 1,7 millioner sjeldne bøker og manuskripter. Det har en omfattende og viktig samling blant annet manuskripter fra middelalderen og inkunabler, tidlige utgaver av William Shakespeare (blant disse er en rekke Shakespeare quartos og den Første Folio), en George Ticknor samling av spansk litteratur, en stor samling av Daniel Defoe, det personlig bibliotek på 3 800 bind etter John Adams, det matematiske og astronomiske bibliotek etter Nathaniel Bowditch, viktig manuskriptarkiver på abolitionism, inkludert manuskript av William Lloyd Garrison, og en stor samling av materiale om Sacco og Vanzetti-saken. Det er store samlinger av bilder, fotografier, postkort og kart. Biblioteket har, for eksempel, en av de største samlinger av akvareller og tegninger av Thomas Rowlandson. Biblioteket har en spesiell styrke i musikk, og har arkivene til Handel and Haydn Society, noter av Serge Koussevitzky, og manuskripter og noter etter den betydningsfulle amerikanske komponisten Walter Piston.
Av alle disse grunnene har historikeren David McCullough Boston Public Library som et av de fem viktigste biblioteker i USA, de andre er Library of Congress, New York Public Library og universitetsbibliotekene ved  Harvard og Yale.
Nobuyuki Abe

Militær karriere

Etter at den første kinesisk-japanske krigen som tok slutt i 1895, ble Abe uteksaminert fra den keiserlige japanske militærakademiet. I august 1918 ble regimentet som han var en del av sendt til Sibir under Japans sibirske kampanje, men han var aldri personlig involvert i noen kamphandlinger. Abe ble utnevnt til kommandør av den fjerde infanteridivisjon, den 22. desember 1930. 
I 1933 ble Abe forfremmet til general og han ble gjort til øverstkommanderende for de den japanske hæren som var utstasjonert i det Japan-okkuperte Taiwan. I 1936 ble han plassert på reservelisten for offiserer. Abe Nobuyuki var ikke det opplagte førstevalget som statsminister etter sammenbruddet til Hiranuma Kiichiro og hans administrasjon. Imidlertid ble førstevalget syk og ble innlagt på sykehus. General Abe Nobuyuki ble derfor valgt som et kompromiss.

Politisk karriere

Abe hadde den fordelen av at han ikke tilhørte verken noen av de største politiske fraksjonene som fantes innenfor hæren og han ble også støttet som en relativ moderat politiker av den keiserlige japanske marinen, på den andre siden han ble foraktet av mange senior militære offiserer for hans totale mangel på noen som helst form for kamperfaring.
Abe ble innsatt som Japans statsminister den 30. august 1939 og etterfulgte dermed Kiichiro Hiranuma i dette embetet. I løpet av hans korte fire måneders ansiennitet, forsøkte Abe så raskt så mulig å avslutte den andre kinesisk-japanske krig som hadde brutt ut i juli 1937, men som ikke ble avsluttet før i 1945. Han forsøkte også å opprettholde Japans nøytralitet under det stadig eskalerende europeiske konflikten mellom Nazi-Tyskland på den ene siden og Storbritannia og Frankrike på den andre siden. Han var også imot å danne en politisk-militær allianse med Nazi-Tyskland og det fascistiske Italia som ble ledet av diktatoren Benito Mussolini.
Abe manglet støtte fra både det militære og nesten samtlige politiske partier, og derfor ble han snart erstattet av Mitsumasa Yonai i januar 1940, som bare fikk sitt i litt over 6 måneder. Tre måneder senere etter han ble erstattet som statsminister, sendte hæren Abe som en spesialutsending til Kina for å gi råd til det japansk-støttende regimet til Wang Jingwei i Nanjing, der han skulle forhandle frem en avtale som sikret japanske økonomiske og militære rettigheter i nordlige Kina. 
Abe ble utnevnt til den tiende generalguvernør av Korea i 1944 og 1945. Etter at den andre verdenskrig var avsluttet, ble Abe arrestert av de amerikanske styrkene. Han ble imidlertid ikke siktet for noen krigsforbrytelser og ble derfor snart løslatt fra fangenskap. Hans andre sønn het Nobuhiro Abe. Han døde i september 1953, da han var 78 år gammel.
Millennium (TV-program)

Millennium var en unik, enkeltstående 25-timers internasjonal direkte-sending som skildret overgangen til årtusenskiftet i hele verden. I Norge var det NRK og TV3 som stod for sendingen. I tillegg samsende alle norske TV- og radiokanaler den norske overgangen til år 2000. Programmet viste markeringene i forbindelse med overgangen fra 1999 til 2000 i alle verdens land – fra Mikronesia i det nordlige Stillehavet til Hawaii og California. I Norge gikk sendingen fra morgenen den 31. desember 1999 og varte til morgenen 1. januar 2000. Feiringen startet på de små øyene Kiribati og Tonga i Stillehavet og ble avsluttet på øya Samoa.
Over 50 land samarbeidet om sendingen og den skulle vises i 70 land. I Norge ble programmet ledet av Petter Nome og Lisbeth Skei, mens Mette Janson og Jostein Pedersen var kommentatorer for de utenlandske innslagene.
Over to års planlegging lå bak den internasjonale sendingen og kostnadene ble beregnet til omtrent 470 millioner kroner. Rundt 6000 medarbeidere var i sving for at tv-signalene skulle sendes kloden rundt via satellitter og bakkestasjoner. I Norge var rundt 300 NRK-ansatte i sving under nyttårsendingen, som etter planen skulle samsende med både TV3, TV 2 og TV Norge, P4 og NRKs tre radiokanaler 23.50 den 31. desember.

Gjester i den norske delen

Den norske delen hadde musikalske bidrag fra musikere som Solveig Kringlebotn, Noora Noor, Sondre Bratland, Anita Skorgan, Erik Bye, Silje Nergaard, Lars Lillo-Stenberg, Åge Aleksandersen og Arve Tellefsen. I tillegg fikk programmet besøk av Jon Bing, biskop Gunnar Stålsett, Åge Korsvold, Kjell Magne Bondevik og Anne Enger Lahnstein. Det var dessuten flere direktesendt innslag med Kong Harald og dronning Sonja.
Romerikslaget

Romerikslaget IL er et idrettslag fra Oslo som markerte seg med gode resultater i langrennssporet på 1960- og 1970-tallet med Berit Mørdre Lammedal i en hovedrolle. Klubbens damelag vant NM i langrennsstafett hele seks ganger på rad fra 1965 til 1970.

Orientering

Klubben har en orienteringsgruppe som hadde sin storhetstid på 1970- og 1980-tallet. Da tok damelaget ni NM-medaljer på ti forsøk, hvorav to gull.
Vardås (Færder)

Vardås er Færder kommunes nest høyeste punkt med 89 moh., og er beliggende omtrent midt på Nøtterøy, like ved Oserød.
Rester av en bygdeborg og en gravrøys gjør at Vardås har status som fornminne. Vardås er en av tre bygdeborger på Nøtterøy som trolig stammer fra folkevandringstiden, de to andre er Leirfjell og Høgås.
Under andre verdenskrig ble det påbegynt en større utbygging av et batteri på Vardås. Den tyske planen var å lage et anlegg her med tre større kanonstillinger, som skulle hindre de allierte å innta Oslofjorden og Oslo med krigsskip. Kun én av kanonstillingene ble ferdigstilt. Tyskerne planla å ha et mannskap på 900 mann på Vardås når alt var ferdigbygd. De ville også knytte kanonstillingene på Vardås til en radar, for å bedre treffsikkerheten. Den offisielle tyske betegnelsen på festningen var Batterie 6/ MAA 501.
Kanonene var av et kaliber på 38 centimeter og veide 93 tonn. Prosjektilet kunne veie opptil 800 kg og hadde en maksimal rekkevidde på 43 000 meter. Disse kanonene ble tatt fra den franske marinen, og var egentlig påtenkt deres slagskip «Jean Bart».

Bygging

Tyskerne begynte å evaluere norske kystfestninger allerede sommeren 1940, for å finne ut om de kunne brukes til å forsvare det okkuperte landet. Fra 1941 begynte de å bygge sine egne forsvarsanlegg rundt om i landet, og i 1944 startet de bygging av et batteri med tre kanoner på Vardås. Byggingen av Vardås ble i stor grad utført av russiske krigsfanger stasjonert på Bergan, men også nordmenn, sågar generøst betalte deltok i byggingen. Det ble arbeidet dag og natt helt fram til frigjøringen i mai 1945. Bare den nordligste av kanonstillingene ble ferdig. I tillegg rakk tyskerne å bygge ferdig veiene i området og å lage rom og ganger i fjellet. Ifølge den tyske sjefen på Vardås, løytnant Riedel, ble det avfyrt seks granater fra Vardås.

Vardås i etterkrigstida

Vardås har også i etterkrigstida blitt brukt til militære formål. Området kom under norsk militær kontroll etter tyskernes kapitulasjon. Fram til 1949 ble ingenting rørt. Dette året begynte man å demontere de to kanonene som var satt opp, og løpene ble sendt tilbake til Frankrike. De ble erstattet av tyske kanonløp av samme kaliber. 20. oktober 1950 foretok Forsvaret en annonsert prøveskyting. I 1957 ble det bestemt at Vardås ikke lenger skulle huse disse kanonene, og året etter ble de demontert, hugd opp og fraktet bort som skrapjern. Traverskrana ble solgt og står i dag ved et jernbanespor nord for Nesbyen.
Etter den kalde krigens slutt har størsteparten av Vardås blitt frigjort for offentligheten og kun et mindre område på toppen av Vardås blir i dag fortsatt brukt av det norske forsvaret. Heimevernet hadde base på Vardås fram til 1993, men i dag sitter Forsvaret kun igjen med en data- og sambandsstasjon inne i fjellet.
Betania Stathelle

Pinsemenigheten Betania er en menighet innen pinsebevegelsen på Stathelle i Bamble kommune. 
Menigheten driver et omfattende barne- og ungdomsarbeid. En av aktivitetene er Christianos.
Masaru Hirayama

Karriere

Masaru Hirayama startet sin profesjonelle karriere i Nagoya Grampus Eight i 1995. Han har også spilt for Kawasaki Frontale.
Vinne skole

Vinne skole er en barneskole i bygda Vinne i Verdal kommune i Trøndelag.  
Skolen hører til Vinne og Ness oppvekstområde, et av fem oppvekstområder i Verdal kommune. Vinne skole er en ren barneskole og hadde 210 elever i skoleåret 2010/2011. Skolens hovedbygning ble tatt i bruk i 1976. 
Nybygget som huser 1. klasse, en av 2.-klassene og skolefritidsordningen ble tatt i bruk i 1997. Vinne skole ønsker å være en aktiv skole som benytter naturen i nærmiljøet med Trollmorskogen som naturleikeplass. Skolen har også en samlingsplass ute, den har blant annet blitt brukt under elevforestillinger.
Kommunen planlegger pr. februar 2019 å slå Vinne skole sammen med Ness skole. Den nye «Vinne og Ness skole» skal stå ferdig i desember 2020.
Andersen Escarpment

Andersen Escarpment er en bratt stein- og snørygg lokalisert sør for Reed-ryggen på vestsiden av Ford-massivet i Thiel-fjellene i Ellsworth Land i Antarktis. Navnet ble foreslått av Peter Bermel og Arthur Ford, lederne av en USGS-ekspedisjon til Thiel-fjellene i 1960–61, etter nordmannen Bjørn G. Andersen. Andersen var professor i geologi og glasiologi ved Universitetet i Oslo og deltok på USGS-ekspedisjonene til Thiel-fjellene i 1960–61 og 1961–62.
Olav Hognestad

Liv

Han ble student i 1950 og cand. theol. fra Universitetet i Oslo i 1958. Senere hadde han studieopphold i Zürich fra 1958 til 1959 og i Heidelberg fra 1961 til 1963. I 1965 ble han lektor ved Bodø lærerskole og i 1966 universitetslektor i religionsvitenskap ved Norges lærerhøgskole i Trondheim (senere Universitetet i Trondheim og NTNU). Fra 1984 var han førsteamanuensis og fra 1993 professor. Han fikk doktorgraden i 1986 for en avhandling om Karl Barth, «Ordet og ordene».
Hognestads fagfelt har vært systematisk teologi (særlig hermeneutikk) og nytestamentlig bibelbitenskap. Han har blant annet utgitt en bok om sportsuttrykk og sportsbilder i Det nye testamente (Løpet og seierskransen, 1994).
Moncini

Utseende

Middelsstore, kraftige, mer eller mindre brunlige smygere, gjerne med små, hvite flekker på vingene.
Gruppen omfatter noen påfallende tegnede arter, men de fleste er brune og relativt ensartet utseende med forholdsvis liten variasjon mellom dem. En av artene har derfor fått det lite flatterende navnet Inglorius mediocris ("den middelmådige u-gloriøse").

Levevis

De aller fleste har larver på gress eller andre enfrøbladete planter.

Utbredelse

Moncini er en amerikansk gruppe, og de aller fleste av artene lever i den Neotropiske økosonen (Mellom- og Sør-Amerika).
Androya

Utseende

Middelsstore, flate, avlangt ovale, blanke, mer eller mindre rødbrunlige skjoldbiller. Slekten har en avlang kroppsform og kan overflatisk minne om enkelte smellere. Hodet er forholdsvis bredt, synlig ovenfra, firkantet med fasettøynene plassert i hvert sitt hjørne. Pronotum er trapesformet. Dekkvingene har brede, opphøyde lengderibber.

Levevis

Både larver og voksne lever på planter og eter fra dem.

Utbredelse

Slekten er endemisk for Madagaskar.
Being There

Being There er et musikkalbum med Tord Gustavsen Trio, utgitt i 2007.
Ontario Lacus

Ontario Lacus er en innsjø på saturnmånen Titan. Væsken i innsjøen er sannsynligvis sammensatt av metan, etan og propan. Innsjøen er oppkalt etter Ontariosjøen (engelsk: Lake Ontario) i Nord-Amerika.
Et elvedelta munner ut i Ontario Lacus, det første velutviklede eksempelet som er funnet på Titan. I den nordlige enden av innsjøen finner man elvedaler som er overflømte, og åser som når en høyde på én kilometer.
Maurizio Pollini

Liv og karriere

Pollini er sønn av den italienske arkitekten Gino Pollini. Han debuterte som pianist allerede i niårsalderen. Fram til han var 13 år studerte han hos Carlo Lonati, deretter hos Carlo Vidusso til omtrent 18 års alder. Senere fikk han undervisning av den berømte pianisten Arturo Benedetti Michelangeli.
Ved den internasjonale pianistkonkurransen i Genève i 1957 vant Pollini andreprisen (ingen førstepris ble utdelt det året). I 1959 vant han Ettore-Pozzoli-konkurransen og året etter Frédéric Chopin Internasjonale Pianokonkurranse i Warszawa. Deretter trådte han fram på den internasjonale konsertscenen.
Pollini dirigerer i blant ved Rossini-Festivalen i Pesaro.
I 1996 fikk han Ernst von Siemens' musikkpris, i 2000 Republikken Italias fortjenstorden, i 2002 ECHO Klassik for sitt livsverk og i 2007 som årets instrumentalist og i 2009 ble han tildelt Ehrenzeichen für Verdienste um das Land Wien.

Repertoar

Pollini ble først kjent for sine dynamske og ildfulle fortolkninger av Chopins verk; allerede i Milano i 1957 skapte han oppsikt ved sitt spill av Chopin-etyder. På slutten av 1960-årene konsentrerte han seg mer om klarhet og en finslipt klang. På denne tiden ble fortolkningen hans til dels regnet som ganske glatte, men senere har han vist en større grad av impulsivitet og uttrykkskraft.
Pollinis repertoar har tyngdepunktet innen Chopin, Beethoven og Schuberts verker. Joachim Kaiser skriver at under Pollinis hender klinger Chopin alltid festlig og med framdrift, da han ikke dveler ved de vanlige rubatopartiene. Pollini spiller også musikk fra 1900-tallet; Berg, Webern og Schönberg, dessuten også avantgardistiske samtidskomponister som Boulez, Berio og Nono. I forbindelse med Schönbergs 100. fødselsdag oppførte Pollini alle klaververkene hans i flere byer.
Parusta

Utseende

Middelsstore (vingespenn 50-60 millimeter), lyst brunlige påfuglspinnere, vingene har et varierende innslag av hvitt. Vingene er ganske tynt skjellkledte og delvis gjennomsiktige, hver vinge har en oransje flekk i midten.

Utbredelse

Slekten er utbredt i Øst-Afrika (Etiopia, Kenya og Tanzania).
Alle presidentens menn (film)

Handling

Filmen er en rekonstruksjon av hvordan de to Washington Post-journalistene Carl Bernstein og Bob Woodward (her spilt av Hoffmann og Redford) avdekket forbindelsene mellom Det hvite hus og Watergate.

Om filmen

Alle presidentens menn ble en stor publikumssuksess og spilte inn $70 millioner i USA alene . 
Filmen vant fire Oscar-priser i 1977. Den ble i tillegg nominert til en rekke Golden Globe- og BAFTA-priser.
Det amerikanske filminstituttet har kåret Bob Woodward og Carl Bernstein til filmhistoriens 27. beste helteskikkelser.
Egin

Bakgrunn

Egin kom ut første gang 29. september 1977. Avisen var tilhenger av baskisk uavhengighet og hadde en sosialistisk profil. Egin måtte tåle hard kritikk for å videreformidle kommunikeer fra den væpnede separatistorganisasjonen ETA.

Stenging av avisen

I morgentimene 14. juli 1998 stormet 300 bevæpnede politimenn, anført av dommer Baltasar Garzón, redaksjonslokalene til Egin og gjennomførte et raid som varte i fem timer. Noen timer tidligere hadde politiet arrestert 11 medlemmer og tidligere medlemmer av avisens styre.
I august 1999 godtok dommeren gjenåpning av avisen, men på dette tidspunktet var avisens produksjonsutstyr ødelagt etter raidet og avisens kapital var gått med til å betale kausjon og bøter for de tiltalte. Avisen forble nedlagt, men Gara fylte tomrommet fra 1999.
Jinjie kullkraftverk

Jinjie kullkraftverk er et kullkraftverk i Shenmu i provinsen Shaanxi i det sentrale Kina. Det har en installert produksjonskapasitet på 2.400 MW fordelt på 4 turbiner. Anlegget stod ferdig i 2007.  Operatør er selskapet Guohua.
Verft (øy)

I Friesland

I den nederlandske provinsen Friesland er kunstige bovoller kalt terp (flertall: terpen). Terp betyr «landsby» på gammelfrisisk, og er kognat med det engelske thorp, danske torp, tyske Dorf, moderne vestfrisisk doarp, og nederlandsk dorp.
Historiske frisiske bosetninger ble bygd på kunstige terpen, opp mot 15 meter høye, for å være trygge mot flom i perioder med høyvann. Den første terp-byggingsperioden dateres tilbake til 500 f.Kr., og den andre fra 200 f.Kr. til 30 f.Kr. På midten av 200-tallet var stigningen på havnivået så dramatisk at leiredistriktet ble forlatt, og bosetterne vendte først tilbake rundt år 400. En tredje terp-periode er datert til år 700 (den gammelfrisiske tiden). Denne endte med dikesystemets inntog omtrent rundt 1200. På 1700- og 1800-tallet ble mange terper ødelagt for å benytte den fruktbare jorden de inneholdt til å gjødsle åkrer. Terpen var usedvanlig godt gjødslet av søppel og personavfall lagt igjen av beboere på tvers av århundrer. Den største terpen, sett i illustrasjon til høyre, er fortsatt bevart.

Wierden i provinsen Groningen

I den nederlandske provinsen Groningen blir en kunstig bovoll referert til som wierde (flertall: wierden). Som i Friesland ble de første wierde bygd omtrent 500 f.Kr., eller kanskje tidligere.

Liste over verft

Stedsnavn i frisiske kystområder som slutter med -werd, -ward, -uert og lignende refererer til at landsbyen ble bygd på en kunstig bovoll (wierde). Størstedelen av verftlandsbyer derimot ender med -um, fra -heem eller -hiem, som betyr «gårdsområde». Det er et fåtall landsbynavn i Friesland som ender med -terp (som Uruterp), og refererer ikke til en bovoll, men heller det gammelfrisiske ordet for «landsby». Første ledd av toponymet er ofte en persons navn, eller en beskrivelse av trekk ved bosetninger (for eksempel Rasquert, av Riazuurđ, som betyr wierde «med siv», eller «hvor siv gror»).
Omtrent 1200 terpen finnes i bare Groningen og Friesland. De varierer fra fraflyttede bosetninger, til voller med kun ett eller fler gårdshus, til større landsbyer og eldre byer. Et fåtall er oppført lenger ned.
Barnard College

Rangeringer

U.S. News & World Report rangerte Barnard College som nummer 32 blant liberal arts-collegene i USA i 2015, Forbes plasserte det på 42.-plass blant alle colleger i USA, mens Washington Monthly rangerte det som nr. 50 av amerikanske liberal arts-colleger i 2014.
Barnard College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.